**Magda Donato**, pseudónimo de **Carmen Eva Nelken Mansberger**, nada o 6 de febreiro de 1898 en Madrid e finada o 3 de novembro de 1966 en Cidade de México, foi unha xornalista, dramaturga, narradora e actriz española que tivo que se exiliar en México tras a Guerra Civil Española. Foi irmá da escritora e política Margarita Nelken.

Traxectoria
-----------

Naceu en Madrid no seo dunha familia comerciantes de ascendencia xudeu-alemá. O seu pai era un xoieiro español, e a súa nai, nada en Francia, era filla dun reloxeiro que, en 1889, fora a Madrid a traballar como reloxeiro de palacio e, ademais, que posuíu unha reloxaría e xoiaría na Puerta del Sol, nº 15 de Madrid. A súa rica familia proporcionoulle unha esmerada educación superior, pouco común para as mulleres nese momento.

Decontado, en 1917, comezou a escribir no xornal *El Imparcial*, diario da familia Gasset, e máis tarde noutros xornais madrileños como *Estampa*, *El Liberal* e *La Tribuna*. Asinaba os seus artigos como Magda Donato, para autoafirmarse fronte á súa irmá máis vella, Margarita Nelken.

Nos anos trinta realizou para o diario *Ahora* unha serie chamada *Reportajes vividos*, nos que coñeceu desde dentro un hospital psiquiátrico, un albergue de mendigos e un cárcere de mulleres.

En 1939 veuse obrigada a saír ao exilio pola guerra civil española, foi a Francia, e en novembro de 1941 chegou a México, onde iniciou a súa carreira como actriz no grupo *Les comediéns de France*. Escribiu xunto coa súa parella Salvador Bartolozzi obras de teatro para nenos como *Pinocho en el país de los cuentos* ou *Las aventuras de Cucuruchito y Pinocho*, estreadas en México durante a década de 1940. Algunhas das súas películas máis coñecidas foron *La liga de las muchachas* (1949), *Curvas peligrosas* (1950), *El amor no es negocio* (1949) e *Caperucita y Pulgarcito contra los monstruos* (1960). O seu labor como actriz sería recoñecido en 1960 co premio á mellor actriz concedido pola Agrupación de Críticos de Teatro.

Tras a súa morte o 3 de novembro de 1966 en Cidade de México, creouse o Premio Magda Donato co fin de recoñecer e premiar a mellor obra escrita do ano, premio que foi administrado pola Asociación Nacional de Directores y Actores (ANDA) ata a súa desaparición en 1973.

Obras
-----

* *La carabina* (1924)
* *¡Maldita sea mi cara!* (1929)
* *Las otras dos* (1931)
* *La protegida de las flores*

Notas
-----

1. 1 2  Guillermina Torres. Magda Donato, la eterna desconocida.. Acceso o 30 de maio de 2017. (En castelán)
2. ↑  RODRIGO, Antonina, *Mujer y exilio*, Flor del Viento, Barcelona, 2003, p. 32 *(en castelán)*.
3. ↑  Los "Reportajes" de Magda Donato revelan el "periodismo vivido" de los años 30 Arquivado 04 de marzo de 2016 en Wayback Machine.. La Voz Libre. 3-4-2010. Consultado o 30-05-2017.
4. 1 2 3  Intelectuales de la Edad de Plata (11). Magda Donato Concepción Bados Ciria. Centro Virtual Cervantes. 29-4-2009. Consultado o 18-11-2012.
5. ↑  "Viviendo como una reclusa: Magda Donato ya hacía periodismo gonzo en los años treinta | Somos Malasaña". *somosmalasana.eldiario.es*. Arquivado dende o orixinal o 01 de xuño de 2020. Consultado o 2019-09-23.
6. ↑  Donato, Magda Cine mexicano. Consultado o 18-11-2012
7. ↑  MEDINA ORTIZ, Xóchitl (2013), *70 años de teatro escolar del Instituto Nacional de Bellas Artes. Memoria 1942-2012*, México, INBA, p. 23-27 *(en castelán)*.

Véxase tamén
------------

### Ligazóns externas

* Magda Donato, la eterna desconocida, ctxt, 8 de febreiro de 2017.

|  |  |
| --- | --- |
| Control de autoridades | 
* Wd: Q556497
* WorldCat
* VIAF: 73197444
* BNE: XX1017794
* BNF: 108938846
* BVMC: 1726
* GND: 14187841X
* IMDb: nm0232276
* ISNI: 0000000059214856
* LCCN: n2001028149
* OL: OL2487307A
* PARES: 140730
* SUDOC: 160313392
* TMDb: 1022838
* WomenWriters: ID

 |